CELEX: 62014CN0234
Language: sl
Date: 2014-05-12 00:00:00
Title: Zadeva C-234/14: Predlog za sprejetje predhodne odločbe, ki ga je vložila Augstākā tiesa (Latvija) 12. maja 2014 – SIA „Ostas celtnieks“ proti Talsu novada pašvaldība, Iepirkumu uzraudzības birojs

7.7.2014   
            
            
               SL
            
            
               Uradni list Evropske unije
            
            
               C 212/21
            
         Predlog za sprejetje predhodne odločbe, ki ga je vložila Augstākā tiesa (Latvija) 12. maja 2014 – SIA „Ostas celtnieks“ proti Talsu novada pašvaldība, Iepirkumu uzraudzības birojs
   (Zadeva C-234/14)
   2014/C 212/24
   Jezik postopka: latvijščina
   
      Predložitveno sodišče
   
   Augstākā tiesa
   
      Stranke v postopku v glavni stvari
   
   
      Tožeča stranka na prvi stopnji: SIA „Ostas celtnieks“
   
      Toženi stranki na prvi stopnji: Talsu novada pašvaldība, Iepirkumu uzraudzības birojs
   
      Vprašanje za predhodno odločanje
   
   Ali je treba določbe Direktive 2004/18/ES (1) Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev razlagati tako, da ne nasprotujejo temu, da se zaradi zmanjšanja tveganja neizvedbe naročila v razpisni dokumentaciji določi zahteva, da mora v primeru, če se naročilo odda ponudniku, ki se sklicuje na zmogljivosti drugih izvajalcev, ta ponudnik z zadevnimi izvajalci še pred oddajo naročila skleniti pogodbo o sodelovanju (v kateri morajo biti zajete konkretne točke, navedene v razpisni dokumentaciji) ali ustanoviti komanditno družbo?
   
      (1)  UL, posebna izdaja v slovenščini, poglavje 6, zvezek 7, str. 132.